كارني النقط

كارني ديال النقط (بالفرونسي: Bulletin scolaire / Relevé de notes، وبالڭليزية: Report Card) هو واحد الوثيقة مدرسية اللي كتورّي المستوى الدراسي ديال التلميذ ولا الطالب. غالباً كتعطيه المؤسسة التعليمية للتلميذ ولا لواليديه مرة حتى لأربع مرات فالسنة. كارني ديال النقط كيعتمد على نظام ديال التنقيط باش يقيّم الخدمة الدراسية، ودابا ولى حتى كيتعطى بصيغة رقمية عبر الحاسوب ولا فالمنصّات الإلكترونية.

 التعريف 
كارني ديال النقط كيكون فيه معلومات على النتائج الدراسية، السلوك، والحضور. فالكارنيات التقليدية كانو الأساتذة كيكتبو حتى تعاليق شخصية على الخدمة والسلوك ديال التلميذ، ولكن فبعض الأنظمة الرقمية الجديدة كيبقا غير بالنقط. وكلمة "كارني ديال النقط" كتستعمل حتى خارج التعليم باش تعبّر على أي تقييم منظّم، بحال تقارير على أداء المدارس ولا تقييمات ديال السياسيين حسب المواقف ديالهم.

 الاستعمال 
فأغلب الدول، كارني ديال النقط كيتعطى ففترات معيّنة من السنة الدراسية، بحال نهاية الدورة ولا نهاية التريمستر. الهدف منّو هو يكون تواصل بين المدرسة والواليدين، ويتعرف واش التلميذ ناجح ولا راسب، وواش محتاج دعم إضافي. فبعض الأنظمة كاينين حتى "تقارير التقدم" اللي كيتعطاو بين كارني وكارني باش يتتبعو المستوى ديال التلميذ.

 حسب الدول 
 صربيا 
فصربيا كاين نظام سميتو "سفيدوتشانستفا" (Svedočanstva) اللي كيجمع النقط النهائية ديال كل عام، والملاحظات الزينة ولا الخايبة، وحتى الإنجازات المدرسية ديال التلميذ فالمسار التعليمي ديالو.Nostrifikacija diploma iz inostranstva | Prijemni

 ميريكان 
فبعض المدارس الابتدائية كياخدو التلاميذ 3 حتى 4 ديال الكارنيات فالسنة حسب الفصول الدراسية. المدارس الثانوية مرات كتستعمل نظام السيميستر (Semesters)، وكيكونو تقارير إضافية فنص الفترة باش يتتبعو الأداء. بعض المدارس كتستعمل حتى نظام "Check" بلاصت الحروف، بحال Check+ للأداء المزيان بزاف وCheck- للأداء الضعيف.Using check/check plus/check minus for evaluation, The Chronicle of Higher Education

 الممكلة المتحدة 
المدارس الثانوية فالممكلة المتحدة كانو كيخرّجو تقارير مكتوبة مرة وحدة فالسنة، ولكن دابا بزاف ديال المدارس ولات كتستعمل تقارير رقمية. التلاميذ فبعض المراحل كياخدو مستويات وطنية ولا نقط حسب نظام GCSE.Lucy Tobin (2010). Online school reports soon to be compulsory, The Guardian

 أونتاريو (كندا) 
فأونتاريو كاين نظام موحّد لكارنيات ديال النقط، فيه تقارير التقدم وتقارير نهائية. كيتضمن حتى تقييم مهارات التعلم بحال التنظيم وتحمل المسؤولية، مع نقط بالحروف ولا بنسب مئوية حسب المستوى الدراسي.Growing success assessment, evaluation, and reporting in Ontario schools

 التطور الرقمي 
مع تطور التكنولوجيا، بزاف ديال المدارس ولات كتستعمل أنظمة إلكترونية باش تنشر كارني ديال النقط فالإنترنت. هاد الشي كيسهّل على الواليدين والتلاميذ يشوفو النتائج بسرعة ويتبعو التقدم الدراسي ديالهم بشكل مستمر.

 أصل التسمية 
تسمّات "Report Card" حيث فالأول كانت التقارير كتطبع فوق ورق مقوّى بحال الكارطات باش تكون صلبة وتبقى مدة طويلة. حتى القياس ديالها كان قريب لبطاقات الفهرسة الكبيرة، وهاد الشي خلا الاسم يبقى حتى من بعد ما ولات الطباعة عادية.

 مصادر 

تصنيف:مصطلحات مدرسية
تصنيف:تقييم دراسي
تصنيف:تقارير